**MOODLE-alkalmassági ellenőrzés + feladatok részletes beazonosítása (megjegyzések formájában)**

**7. Alapelvek számítógépes vizsgáztatás esetén**

A vizsgaközpont tájékoztató felületein részletesen bemutatja a számítógépes vizsga menetét, és/vagy a számítógépes vizsga formátumát és felhasználói felületét tükröző [mintafeladatsor](https://nyak.oh.gov.hu/nyat/doc/ak2020/AK5fogalomtar.htm%22%20%5Cl%20%22mintafeladatsor)okat tesz közzé. A Moodle képes egy intézmény/szervezet portáljaként és egyszerre képes demo/gyakorló-feladatsort kezelő keretrendszerként működni.

**A vizsgaközpont minden vizsgahelyén** biztosítja

1. minden vizsgaalkalom során, a teremfelügyelőn kívül legalább 1 fő informatikus jelenlétét, aki a vizsga előtt az eszközöket és a számítógépes felületeket beállítja, kipróbálja, állapotukat jegyzőkönyvezi, és a vizsgák ideje alatt rendelkezésre áll az esetleg felmerülő technikai problémák kezelésére; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
2. a számítógépek olyan elrendezését, hogy az egymás mögött és mellett elhelyezkedő vizsgázók ne láthassanak rá egymás képernyőjére; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
3. hogy minden teremben 10 vizsgázónként legalább 1, a vizsgaközpont informatikai rendszeréhez kapcsolt, a h) és i) pontban leírt feltételeknek megfelelő tartalék számítógép rendelkezésre áll; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
4. hogy a központi és helyi számítógépes adminisztrációs központ a személyi és a tárgyi feltételek területén is képes a vizsgáztatás közben előforduló vis maior események kezelésére. Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül

**A vizsgaközpont által működtetett zárt informatikai rendszer** biztosítja, hogy

1. a központi adminisztrációs rendszer és a vizsgahelyszíneken működő rendszerek között folyamatos, zavartalan és biztonságos az adatátvitel; A Moodle-alapú működés eddig is képes volt erre.
2. a vizsgaközpont felelős munkatársain kívül illetéktelen személy nem fér hozzá a vizsgára jelentkezők adataihoz, a vizsgafeladatokhoz, a vizsga-feladatsorokhoz, a megoldásokhoz és az értékeléshez; pont annyira, mint amennyire ma sem illik a Neptun/Moodle esetén ilyen hozzáféréssel rendelkeznie senki illetéktelennek / a szerkesztés és a hozzáférés naplózott; a Moodle log-ok elvileg képesek ezen naplózásra jelenleg is
3. a vizsgázói azonosítók, a vizsgázóhoz rendelt feladatsorok, a vizsgázó által adott megoldások és a megoldókulcs az értékelés, az elemzés és a megtekintés céljából visszakereshetően kapcsolódnak egymáshoz. A Moodle-alapú működés eddig is képes volt erre.

**A vizsgáztatásra használt számítógépes rendszer** biztosítja, hogy

1. a vizsgahelyszíneken egyenlők a feltételek: pl. vizsganyelvenként azonos a billentyűzetkiosztás, azonos a megoldásra rendelkezésre álló időkeret, és a vizsgafeladatok azonos módon jelennek meg; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
2. egységesen legalább 15” a képernyők átmérője; rendelkezésre áll a vizsga nyelvére jellemző karakterkiosztást tartalmazó, legalább 101 gombos billentyűzet, egér, a vizsga során a feladatok jól láthatóak, a vizsgázó igényeinek megfelelően változtatható a feladatok megjelenítésére használt karakterek mérete; beszédértés-vizsgánál szabályozható a hangerő; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
3. a vizsgázók a számítógépen a vizsgázói felületen a megengedett szótár használatán kívül más alkalmazást (pl. egyéb szótárprogramot, szövegszerkesztőt, weboldalt) nem érnek el; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
4. a vizsgázót semmilyen felugró ablak (pl. az operációs rendszer vagy víruskereső frissítése) nem zavarja meg a vizsga során; Moodle-független kérdés – a Moodle esetén éppúgy teljesíthető/teljesítendő, mint Moodle-alapú megoldás nélkül
5. az azonosítást és a bejelentkezést követően, a vizsgafolyamat során, a vizsgázó monitorján folyamatosan látható legalább egy azonosító adat (pl. név, kód, anyakönyvi szám); A Moodle-alapú működés eddig is képes volt erre.
6. a vizsgázó jól láthatóan követni tudja a feladatok sorszámát, valamint a feladatok megoldására rendelkezésre álló és a vizsga végéig hátralévő időt; A Moodle-alapú működés eddig is képes volt erre.
7. a vizsgázó által elkészített megoldásokról közvetlenül a vizsga véglegesítése után a számítógépes rendszer időbélyeggel ellátott digitális lenyomatot készít. A Moodle-alapú működés eddig is képes volt erre.